Národný projekt XXI

 Podpora vytvárania pracovných miest

Názov prijímateľa: 		Ústredie práce, sociálnych vecí a rodiny
Názov projektu:		Podpora vytvárania pracovných miest
Názov Operačného programu: 	Zamestnanosť a sociálna inklúzia 
Miesto realizácie projektu: 	Trnavský kraj, Nitriansky kraj, Trenčiansky kraj, 
Banskobystrický kraj, Žilinský kraj, Prešovský kraj, Košický kraj
Trvanie projektu: 		od 11/2012 do 08/2015
Výška nenávratného finančného príspevku: 		50 000 000,00 EUR
Kontaktné údaje:    Ústredie práce, sociálnych vecí a rodiny, Špitálska ulica č.8, 812 67 Bratislava  

Situácia na trhu práce v SR je v súčasnosti charakterizovaná vysokou mierou nezamestnanosti mladých ľudí do 29 rokov a vysokým podielom znevýhodnených uchádzačov o zamestnanie nad 50 rokov veku. K 31.07.2012 bolo v evidencii úradov práce, sociálnych vecí a rodiny evidovaných 399 105 občanov. V tejto kategórii znevýhodnenia je inkluzívne obsiahnutá väčšina inak znevýhodnených uchádzačov o zamestnanie, vrátane mladých ľudí vo veku do 29 rokov a tiež ľudí starších ako 50 rokov veku. 

Cieľom projektu je podpora zamestnanosti a znižovania nezamestnanosti vybraných skupín uchádzačov o zamestnanie formou vytvárania pracovných miest.

Špecifickým cieľom projektu je podpora motivácie zamestnávateľov zamestnávať mladých nezamestnaných a znevýhodnených uchádzačov o zamestnanie nad 50 rokov veku, zvýšenie zamestnanosti mladých uchádzačov o zamestnanie na trhu práce, prostredníctvom získania zručností a pracovných návykov na vytvorených pracovných miestach a obnova pracovných návykov znevýhodnených uchádzačov o zamestnanie nad 50 rokov veku a zvýšenie ich uplatnenia sa na trhu práce.

Prioritnou cieľovou skupinou projektu sú mladí nezamestnaní vo veku do 29 rokov vrátane, ktorí sú uchádzačmi o zamestnanie podľa § 6 zákona o službách zamestnanosti, vedenými v evidencii uchádzačov o zamestnanie najmenej tri  mesiace. 

Hlavnou aktivitou projektu je poskytovanie príspevkov v rámci aktívnych opatrení na trhu práce podľa §54 zákona
č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov, formou
– poskytovania príspevkov vybraným zamestnávateľom a zamestnávateľom v autodoprave. Príspevok na jedno 
   vytvorené pracovné miesto sa poskytuje 12 mesiacov.
– poskytovania príspevkov zamestnávateľom v autodoprave. Príspevok na jedno vytvorené pracovné miesto je
   poskytovaný 9 mesiacov.
K 31.3.2013 bolo uzatvorených 1929 dohôd na 4222 pracovných miest  v celkovo dohodnutej sume 22 541 425,42 Eur.

Tento projekt sa realizuje vďaka podpore z Európskeho sociálneho fondu v rámci Operačného programu Zamestnanosť a sociálna inklúzia.       www.esf.gov.sk / www.employment.gov.sk / www.upsvar.sk